
 Проект!
Правилник за устройството и дейността на Център за подкрепа 
за личностно развитие – Общински детски комплекс – град Ардино

Вносител: Кмет на Община Ардино

Мотиви за необходимостта от приемането на Правилника:
І.Причини, налагащи приемането на Правилника:
Центърът за подкрепа за личностно развитие (ЦПЛР) - гр. Ардино е институция в системата на предучилищното и училищното образование, в която се организират дейности за развитие на интересите, способностите, компетентностите и изявата в областта на науките, технологиите, изкуствата и спорта. 
Според разпоредбата на чл. 28, ал. 1, т. 2 от Закона за предучилищното и училищното образование (ЗПУО) центровете за подкрепа на личностното развитие уреждат устройството и дейността си в правилник в съответствие с този закон и подзаконовите актове по прилагането му. С разпоредбата на чл. 49, ал. 8 от ЗПУО се предвижда, че устройството и дейността на центровете за подкрепа за личностно развитие се уреждат с правилник, приет от съответния общински съвет. 

II. Цели, конто се поставят:
Целите, които се поставят с приемането на Правилник за устройството и дейността на Център за подкрепа за личностното развитие – Общински детски комплекс Ардино са да се определят структурата, функциите, дейностите и финансирането на ЦПЛР-Ардино по смисъла на чл. 26, ал. 1 и чл. 49, ал. 1 от ЗПУО, както и да се осигури публичност на неговите дейностите.
III. Очаквани резултати:

1.Създаден Правилник за устройството и дейността на Център за подкрепа за личностно развитие на територията на община Ардино, въз основа на приет от Общински съвет – Ардино подзаконов нормативен акт на общинско ниво, в съответствие с действащото законодателство в Република България;
2.Синхронизиране на нормативната база на община Ардино в съответствие със Закона за предучилищното и училищното образование.

IV. Финансови и други средства, необходими за прилагането на Правилника:

За прилагането на новата уредба не са необходими финансови и други средства,

V. Анализ за съответствие с правото на Европейския съюз:

Настоящият проект на Правилник е подзаконов нормативен акт, предвиден за приемане, въз основа на Закона за предучилищното и училищното образование, предвид което съответствието му с правото на Европейския съюз е предопределено от същия Закон, както и от съответствието на съотносимите нормативни актове от по – висока степен в Република България с правото на Европейския съюз.

    На основание чл. 26, ал. 2 от Закона за нормативните актове във връзка с чл. 77 АПК заинтересованите лица могат в 30-дневен срок от публикуване на настоящия проект на Интернет страницата на община Ардино  да направят предложения и да изразят становища по проекта.

	Вносител:
	РЕСМИ МУРАД
   Кмет на община Ардино									
ПРАВИЛНИК 
ЗА УСТРОЙСТВОТО И ДЕЙНОСТТА НА ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ-ОБЩИНСКИ ДЕТСКИ КОМПЛЕКС ГРАД АРДИНО

Раздел I
Общи положения
Чл. 1.  С този правилник се определят структурата, функциите, дейностите и финансирането на Център за подкрепа за личностно развитие-Общински детски комплекс град Ардино.
Чл. 2. (1)  Общински детски комплекс е център за подкрепа за личностно развитие по смисъла на чл. 49, ал. 1, т. 1 от Закона за предучилищното и училищното образование (ЗПУО). 
             (2) ЦПЛР-Общински детски комплекс изпълнява дейности по чл. 49, ал. 1, т. 1 от ЗПУО, като:
1. осъществява държавната политика за осигуряване и предоставяне на обща и допълнителна подкрепа за личностно развитие на децата и учениците на национално ниво чрез организиране на дейности за развитие на индивидуалните им способности и дарования в областта на науките, технологиите, изкуствата, спорта, придобиването на умения за лидерство и други;
2. изгражда култура в организацията и самоорганизацията на децата и учениците;
3. разработва и участва в програми и проекти за активизиране на взаимодействието между детската градина/училището, семейството и социалната среда. 
(3) Дейността на Център за подкрепа за личностно развитие- Общински детски комплекс  се основава на принципите на свободния избор и доброволното участие на всички деца и ученици без разлика на пол, вероизповедание, етническа принадлежност, социално състояние и др.
Чл. 3. (1) Център за подкрепа за личностно развитие –Общински детски комплекс е юридическо лице и притежава собствен печат, идентификационен код по БУЛСТАТ, данъчен номер и банкова сметка.
(2) Седалището и адресът на управление на Център за подкрепа за личностно развитие – Общински детски комплекс е град Ардино,ул.“София“ № 12.

Раздел II
Функции и дейности на Център за подкрепа за личностно развитие-
[bookmark: _GoBack]Общински детски комплекс

Чл. 4. (1)Център за покрепа за личностно развитие-Общински детски комплекс организира и провежда дейности за развитие на интересите, способностите, компетентностите и изявата в областта на науките, технологиите, изкуствата и спорта и осигурява обща и допълнителна подкрепа за личностно развитие на децата и учениците.
(2) Подкрепата по ал. 1 включва:
1. занимания по интереси;
2. кариерно ориентиране на учениците;
3. дейности по превенция на насилието и преодоляване на проблемното поведение;
4. педагогическа и психологическа подкрепа.
(3) Подкрепата по ал. 2 се предоставя чрез:
1. проучване на интересите, способностите и компетентностите на децата и учениците и създаване на условия за тяхното пълноценно развитие и изява;
2. организиране на образователна, творческа, спортна дейност за деца и ученици на общинско, областно, национално и международно равнище; 
3. подпомагане на професионалното ориентиране на учениците чрез стимулиране развитието на личностни качества, социални и творчески умения в областта на науките, технологиите, изкуствата и спорта;
4. организиране и провеждане на занимания в групи по интереси в областта на науките, технологиите, изкуствата, спорта, гражданското и здравното образование, както и за придобиване на умения за лидерство;
5. участие в общински, областни, национални и международни проекти, програми и форуми;
6. допълнителна подкрепа на децата и учениците с изявени дарби. 
Чл. 5. Център за покрепа за личностно развитие-Общински детски комплекс работи като мултифункционален модел за:
1. подготовка чрез извънучилищна дейност на децата и учениците за изява и пълноценна реализация; 
2. съгласуване на формите за педагогическо въздействие с потребностите на децата и учениците и съхраняване на българската национална култура и традиции;
3. осигуряване на условия за утвърждаването на децата като активни субекти на своето развитие;
4. създаване на мобилни модели за работа с децата и учениците. 
Чл. 6. (1) Център за покрепа за личностно развитие-Общински детски комплекс осъществява следните дейности:
            1. подпомага интелектуалното, емоционалното и физическото развитие и социалната реализация на децата и учениците в съответствие с възрастта, потребностите, способностите и интересите;
            2. съдейства за съхраняването и утвърждаването на българската национална идентичност.
            3. подпомага професионалната насоченост и придобиването на компетентности, необходими за успешна личностна и професионална реализация;
            4. съдейства за ранното откриване на заложбите на децата и учениците, стимулира  познавателните интереси и творческите способности и насърчава тяхното развитие и реализация; 
            5. подпомага формирането на устойчиви нагласи и мотивация за учене през целия  живот;
            6. съдейства за придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорно гражданско участие;
             7. подпомага интеркултурното образование,формирането на толерантност и уважение към етническата,националната, културната,езиковата и религиозна идентичност;
             8 .организира дейностите по изучаването на учебният предмет „майчин език“ ;
             9. съдейства за формирането на толерантност и уважение към правата на децата, учениците и хората с увреждания;
            10. подпомага познаването на националните, европейските и световните културни ценности и традиции;
11. осъществява информационна и консултантска дейност с ученици, учители и родители за видовете извънучилищни форми и дейности за подкрепа за личностно развитие, за съдържанието и условията на работа в тях;
12. организира колективни и индивидуални, постоянни и временни организационни педагогически форми и изяви на ученици на общинско, регионално и национално равнище;
13. стимулира ученици и учители за постигнати високи резултати в провежданите обучителни и творчески дейности; 
14. разработва и участва в национални и международни проекти;
15. участва със свои представители в национални и международни инициативи. 

Раздел III
Организация на образователния  процес в Център за покрепа за личностно развитие-Общински детски комплекс

Чл. 7. Център за покрепа за личностно развитие-Общински детски комплекс е отворен за посещения от 8.00 до 18.00 часа. Пропускателният режим в Център за покрепа за личностно развитие-Общински детски комплекс се определя със заповед на директора. 
Чл. 8. (1) Дейността на Център за покрепа за личностно развитие-Общински детски комплекс се осъществява в съответствие с плана за обучение и с плана за дейността на институцията, приети от педагогическия съвет и утвърдени от директора.
(2) Планът за обучение разпределя учебното време по области и съдържа:
1. брой на учебните седмици – за постоянните групи;
2. наименование на областите и организационните педагогически форми;
3. годишен брой учебни часове.
(3) В плана за дейността на институцията се включват:
1. темите и графикът за заседанията на педагогическия съвет;
2. дейностите за постигане на резултатите от образователния и творческия процес;
3. дейностите, свързани с обучителните програми за учителите;
4. дейностите по осъществяване на вътрешен контрол;
5. основни дейности при взаимодействието с родители, партньори и институции;
6. публичните изяви и дейности, които се организират на общинско, регионално, национално и международно равнище.
Чл. 9. (1) Дейностите в Център за покрепа за личностно развитие-Общински детски комплекс се провеждат в съответствие с графика за учебното време и ваканциите за съответната учебна година, утвърден от министъра на образованието и науката. 
(2) Ваканциите може да се използват за занимания в постоянните групи по чл. 13, ал. 3, т. 1 при желание на децата и учениците.
(3) Учебната година в Център за покрепа за личностно развитие-Общински детски комплекс започва на 1 октомври и е с продължителност 12 месеца.
Чл. 10. (1) Дейности за обучение в Център за покрепа за личностно развитие-Общински детски комплекс се осъществяват в следните области:
1. науки;
2. технологии;
3. изкуства;
4. спорт;
5. придобиване на умения за лидерство;
6. други.
(2)  Дейностите за обучение в Център за подкрепа за личностно развитие-Общински детски комплекс може да се провеждат като свободни занимания,почасови занимания и други.
Чл. 11. (1) Учебният процес в съответните области по чл. 10 се организира и провежда в организационни педагогически форми.
(2)  Дейностите в организационните педагогически форми са:
1. масови – прояви и публични изяви: конкурси, състезания, фестивали, изложения, прегледи, олимпиади, турнири, игри, празници, образователни, концертни и развлекателни програми, други;
2. групови – школи, клубове, състави, ансамбли, хорове, филхармонии, секции, отбори, кръжоци, експедиции с учебна цел и други;
3. индивидуални – работа с напреднали и изявени деца и ученици от постоянните групи за обучение; с деца и ученици със специални образователни потребности, с деца и ученици в школи по индивидуални музикални инструменти и други.
Чл. 12. (1) Обучението в организационните педагогически форми се осъществява в група или в групи. 
(2) Продължителността на работата (учебните седмици) в групата и седмичната заетост (учебните часове) се определят в плана за обучение (Приложение) в зависимост от възрастта или равнището на подготовка на децата и учениците.
 (3) Групите за обучение могат да бъдат:
1. постоянно действащи – за обучение на деца и ученици през учебната година; заниманията се провеждат в рамките от 30 до 36 учебни седмици със седмична заетост от 2 до 6 учебни часа,съгласно рамковите изисквания по чл.12;
2. временно действащи – за обучение на деца и ученици през учебната година за участие в научни, културно-образователни и спортни изяви на общинско, областно, национално и международно равнище; заниманията се провеждат до четири седмици със седмична заетост до 8 учебни часа за всяка група; учителите ръководят до три временни групи през учебната година; 
3. временно действащи – за обучение на деца и ученици през ваканциите за участие в научни, културно-образователни и спортни изяви на общинско, областно, национално и международно равнище; заниманията за всяка група се провеждат до две седмици със седмична заетост до 20 часа; учителите ръководят до две временни групи през ваканциите; 
 (4) През ваканциите се формират временно действащи групи за работа с деца и ученици, необхванати в групите по ал. 3, в съответствие с желанията на децата и възможностите на  ЦПЛР-ОДК.
            (5) Групите по ал. 3 се вписват в Списък-образец № 3 и определените за тях часове за норматива на учителя включват занимания в групите и работа за подготовката на изяви.
Чл. 13. (1) Седмичното разписание на учебните занимания включва до 5 часа за една група в един ден в зависимост от вида на организационната педагогическа форма и спецификата на дейността, при спазване на здравословни и безопасни условия на обучение и труд. 
(2) Заниманията в Център за покрепа за личностно развитие-Общински детски комплекс  са почасови и на смени както следва:
1. на три смени –за постоянни групи за обучение,индивидуална работа и временни групи за обучение в учебно време;
2. на две смени-за временни групи за обучение през ваканциите;
3. в празнични дни и свободно време – за развлекателни програми.
           (3) Продължителността на дейностите в различните организационни педагогически форми се определя в учебни часове.
(4)Учебният час е:
1. за деца и ученици до III клас – 30 минути; 
2. за ученици от IV   до XII клас -40 минути
(5) Почивките между учебните часове са с продължителност не по-малко от 10 и не повече от 30 минути в зависимост от спецификата на дейността.
Чл. 14. Организацията на образователния процес и видът на формите се определят с плана за обучение,изготвен в съответствие с рамковите изисквания за разработване на план за обучение съгласно приложението.Планът за обучение се утвърждава от директора на ЦПЛР-ОДК.
Чл. 15. (1) Програмата за обучение,по която работи групата  определя целите и задачите на обучението, структурата и обемът на  съдържанието на дейностите насочени към развитие на интересите,способностите и компетентностите на децата и учениците в областта на науките,технологиите,изкуствата и спорта и на изявите по интереси,както и очакваните резултати. 
(2) Програмата за обучение се изготвя от учителя, ръководител на съответната организационната педагогическа форма, и се утвърждава от директора на ЦПЛР-ОДК.
Чл.16.Организационните педагогически форми и групите в тях се съгласуват с първостепенния разпоредител с бюджет и с началника на регионалното управление на образованието и се утвърждават от директора на ЦПЛР-ОДК.
Чл. 17.  (1) Децата и учениците, участници в организационните педагогически форми, в процеса на образователните дейности имат правата и задълженията по Глава девета, раздел I на ЗПУО, в съответствие с предмета на дейност на Център за покрепа за личностно развитие-Общински детски комплекс.
    (2) Децата,съответно учениците имат следните права:
     1. да бъдат обучавани и възпитавани в здравословна, безопасна и сигурна среда;
                 2. да бъдат зачитани като активни участници в образователния процес;
     3.да избират профила и педагогическата форма, в която желаят да участват;
     4.да получават информация относно обучението,възпитанието, правата и задълженията;
                 5.да получават обща подкрепа за личностно развитие;
                  6.да участват в проектни дейности на ЦПЛР-Общински детски комплекс;
                  7.да дават мнения и предложения за дейностите в ЦПЛР-ОДК;
                  8. чрез формите на ученическо самоуправление да участват в обсъждането при
решаване на въпроси, засягащи училищния живот и училищната общност;
                   9.да получават съдействие от училището и от органите на местното
самоуправление при изразяване на мнението си по въпроси, които пряко ги засягат;
                  10. да бъдат поощрявани с морални и материални награди.
     (3)Учениците имат следните задължения:
                 1. да присъстват и да участват в учебните часове и занимания;
     2.да съхраняват авторитета на Център за подкрепа за личностно развитие-Общински детски комплекс и да допринасят за развитие на добрите традиции;
     3.да зачитат правата ,честта и достойнството на другите,както и да не прилагат насилие;
                 4.да не участват в хазартни игри,да не употребяват тютюневи изделия,алкохол и наркотици;
                5. да не носят оръжие, както и други предмети, които са източник на повишена
опасност;
               6. да спазват правилата за поведение в групата и в център за подкрепа за личностно развитие;
            7.да спазват правилника за дейността на институцията;
 8.да не възпрепятстват със своето поведение и постъпки нормалното протичане на занятията;
             9. да не използват мобилните си телефони по време на учебните часове.
           Чл. 18. (1) Резултатите от дейностите на организационните педагогически форми се представят пред родителите и обществеността на публични изяви с регионален, национален или международен характер.
(2) Националните и международни изяви,включени в Националния календар за изяви по интереси на децата и учениците на МОН, се вписват в плана за дейностите на
Център за покрепа за личностно развитие-Общински детски комплекс
Чл. 19. Желанието за участие в педагогическите форми се декларира чрез заявление за записване в организационна педагогическа форма, подписано от родител,ако ученикът не е пълнолетен.С подписването на заявление за участие в педагогическите форми участниците изразяват съгласие с условията определени от Център за покрепа за личностно развитие-Общински детски комплекс. Заявленията се съхраняват до края на учебната година.
Чл. 20.  На децата и учениците, успешно завършили пълния курс на дадена педагогическа форма, при поискване се издава служебна бележка.
Чл. 21. (1) Учителите, участници в образователния процес в Център за покрепа за личностно развитие-Общински детски комплекс имат правата и задълженията съгласно Глава единадесета, раздел II от ЗПУО.
 (2)Педагогическите специалисти имат следните права:
            1.да бъдат зачитани правата и достойнството им;
            2. да определят методите и средствата за провеждане на образователния процес
съобразно принципите и целите, определени в закона;
3.да участват във формирането на политиките за развитие на  Центъра за подкрепа за личностно развитие-Общински детски комплекс-Ардино;
            4.да получават професионална подкрепа в процеса на изпълнение на служебните си задължения в центъра за подкрепа за личностно развитие;
 5.да повишават квалификацията си;
 6.да бъдат поощрявани и награждавани;
  (3) Педагогическите специалисти имат следните задължения:
             1.да осъществяват обучение и възпитание на децата и учениците в съответствие с държавните образователни стандарти;
  2.да опазват живота и здравето на децата и учениците по време на образователния процес и на други дейности,организирани от институцията;
  3.да зачитат правата и достойнството на децата ,учениците и другите участници в училищната образование и да сътрудничат и партнират със заинтеросованите страни;
              4. да поддържат и повишават квалификацията си съобразно политиките за
организационно развитие на институцията и специфичните потребности на
децата и учениците, с които работят с цел подобряване качеството на образованието им.
              (4) Учителите в Център за покрепа за личностно развитие-Общински детски комплекс могат да предлагат и прилагат специфични методи на педагогическа работа и иновационни програми.
Чл. 22. (1) Контролната дейност на образователния процес в Център за покрепа за личностно развитие-Общински детски комплекс се осъществява от директора, регионалното управление на образованието и МОН, кмет и др
 (2) Контролната дейност на директора се организира в съответствие с плана за контролната дейност на   Център за покрепа за личностно развитие-Общински детски комплекс.
  (3) Констатациите от проверките се вписват в книгата за контролната дейност на директора.  


Раздел IV
Управление и структура на Център за покрепа за личностно развитие-Общински детски комплекс

Чл. 23. (1) Център за покрепа за личностно развитие-Общински детски комплекс  се ръководи и представлява от директор, който се назначава от кмета съгласно Кодекса на труда.
 (2) Директорът:
1. организира, контролира и отговаря за цялостната дейност;
2. представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;
3. подписва и подпечатва документите и съхранява печата на институцията;
4. контролира и отговаря за правилното водене и съхраняване на задължителните документи и съхранява учебната документация;
5. осигурява спазването и прилагането на държавните образователни стандарти;
6. анализира и отчита цялостната дейност на  Център за покрепа за личностно развитие-Общински детски комплекс и предоставя информация на РУО;
7. председателства педагогическия съвет и осигурява изпълнението на взетите от него решения;
8. организира приемането на деца и ученици и обучението и възпитанието им в съответствие с държавните образователни стандарти;
9. ръководи разработването на проекти и програми за реализиране на държавната политика за развитие на способностите и изявите на децата и учениците;
10. утвърждава плановете за работа на направленията в Център за покрепа за личностно развитие-Общински детски комплекс и програмите за обучение  съобразно специфичния план за обучение за центровете за подкрепа за личностно развитие по чл. 49, ал. 1, т. 1 от ЗПУО; разпределя преподавателската работа между учителите съгласно утвърдените норми за преподавателска заетост;
11. изготвя  и утвърждава Списък - образец № 3;
12. извършва преподавателска работа в съответствие с нормите за преподавателска заетост;
13. създава организация за осигуряване на необходимите материални, финансови и човешки ресурси за занимания и творчески изяви на децата и учениците;
14. създава условия за повишаване на квалификацията на служителите;
15. награждава ученици и награждава и наказва учители и служители в съответствие с Кодекса на труда, ЗПУО и с този правилник;
16. награждава външни лица, общественици и граждани, подпомогнали дейността на ; Център за покрепа за личностно развитие-Общински детски комплекс;
17. прилага разпоредбите на трудовото законодателство по отношение на служителите на Център за покрепа за личностно развитие-Общински детски комплекс; 
18. изготвя длъжностно разписание на персонала;
19. осигурява безопасни условия за обучение;
20.  отговаря за законосъобразното, целесъобразно и икономично разпореждане с бюджетните средства;
21. разпорежда се с финансовите средства при спазване на действащата нормативна уредба; и труд; персонала и утвърждава поименно разписание на длъжностите и работните заплати;
22. съдейства на компетентните органи при извършване на проверки в Център за покрепа за личностно развитие-Общински детски комплекс;
23. осъществява взаимодействие с институции в системата на предучилищното и училищно образование и други;
24. осъществява международни контакти и изяви;
25. участва при разработване и обсъждане на нормативни актове и документи по компетентност;
26. изпълнява и други функции, възложени му с нормативни и административни актове.
 (3) При отсъствие на директора за срок, по-малък от 60 календарни дни, той определя свой заместник от педагогическия персонал на Център за покрепа за личностно развитие-Общински детски комплекс със заповед, в която се посочват обемът и правомощията по време на отсъствието му.
Чл. 24. (1) В изпълнение на своите правомощия директорът издава заповеди.
(2) Административните актове на директора могат да се оспорват пред кмета на общината.
(3) Административните актове на директора могат да се обжалват по реда на Административнопроцесуалния кодекс.
Чл. 25. Педагогическият съвет на Център за покрепа за личностно развитие-Общински детски комплекс като специализиран орган за разглеждане и решаване на основни педагогически въпроси:
1. приема:
а) стратегия за развитие на институцията за следващите четири години, която при необходимост се актуализира;
б) правилник за дейността;
в) план за обучение;
г) план за дейностите (календарния план);
д) вътрешни правилници и планове, свързани с дейността;
2. разглежда и приема организационните педагогически форми;
3. определя начина за приемане на деца и ученици в Център за покрепа за личностно развитие-Общински детски комплекс; при спазване на нормативните актове;
4. прави предложения на директора за награждаване на ученици и за предприемане на дейности за мотивация и преодоляване на проблемното поведение;
5. утвърждава символите и ритуалите в Център за покрепа за личностно развитие-Общински детски комплекс;
6. запознава се с бюджета на институцията.
         Чл. 26. (1) Педагогическият съвет на Център за покрепа за личностно развитие-Общински детски комплекс;  включва в състава си учителите и другите педагогически специалисти на трудов договор към ЦПЛР-ОДК.
(2) В състава на педагогическия съвет с право на съвещателен глас могат да участвата други специалисти с педагогически функции. 
     Чл. 27. Център за покрепа за личностно развитие-Общински детски комплекс
 осъществява дейността си по  направления.
Чл.28. . (1) В направление „Учебна и учебно-методическа  дейност“ се осъществява учебно-възпитателна и учебно-методическа дейност:
                 1.“Наука и технологии“;
                 2.“Изкуства“;
                 3.“Спорт“.
                 (2) В направлението работят учители.
          Чл. 29. (1) В направление»Административно-стопанска дейност» се осъществява от следната дейност:
                    1.„Помощно-обслужващи дейности“
     (2) В направлението работи непедагогически персонал на ЦПЛР-ОДК.
Чл. 30. Задължителните документи се водят и съхраняват в съответствие с държавния образователен стандарт за информацията и документите в системата на предучилищното и училищното образование. 

Раздел V
Имущество и източници за финансиране на Център за покрепа за личностно развитие-Общински детски комплекс 

            Чл.31.  (1) Имотите, предоставени за управление и ползване от ЦПЛР-ОДК са частна общинска собственост.
                      (2) ЦПЛР-ОДК упражнява правото на общинска собственост върху предоставеното му за управление имущество от свое име, за своя сметка  в пределите на закона.
             Чл.32 (1) Финансирането на Център за покрепа за личностно развитие-Общински детски комплекс се извършва със средства от държавния бюджет чрез бюджета на Министерството на образованието и науката и със средства от собствени приходи.

Заключителна разпоредба
Параграф единствен: Този правилник се издава на основание чл. 49, ал. 1, т. 1 от ЗПУО и Наредба за приобщаващото образование на МОН прита с Постановление № 286 от 04.11.2016 година и отменя до сега съществуващия правилник.




